
OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026. GODINU









I. OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA

Stomatološka poliklinika Split je u razdoblju od 1. 1. do 30. 6. 2026. godini ostvarila manjak prihoda u iznosu od 49.406,24 eura. 
Ukupni prihodi su u navedenom razdoblju iznosili 1.138.370,29 eura, a ukupni rashodi 1.187.776,53 eura, od čega su rashodi poslovanja ostvareni u iznosu od 1.165.999,50 eura, a rashodi za nabavu nefinancijske imovine u iznosu 21.777,03 eura. 
Ukupni prihodi su izvršeni u visini od 38,88% od plana za 2026. godinu , te 107,79% u odnosu na izvršenje u istom razdoblju 2025. godine. Ukupni rashodi su ostvareni u visini 37,58% od plana za 2026. godinu i  za 7,01% manje od ostvarenih rashoda u prošloj godini.                                                         

RAČUN PRIHODA I RASHODA PREMA EKONOMSKOJ KLASIFIKACIJI

PRIHODI 
Ukupni prihodi poslovanja u razdoblju od 1. 1. - 30. 6. 2026. godine su iznosili 1.138.370,29 eura, što je 38,88% od planiranih, odnosno za 7,79% su veći u odnosu na ostvarenje u istom razdoblju 2025. godine. 
U okviru skupine 63 Pomoći iz inozemstva i od subjekata unutar općeg proračuna iskazani su prihodi od tekuće pomoći iz nenadležnog proračuna odnosno sredstva doznačena iz državnog proračuna za plaćanje zdravstvenih usluga strancima koja iznose 2.195,76 eura, što je za 206,04% više od iznosa ostvarenog u istom razdoblju prethodne godine. Prihodi u skupini 64 u iznosu od 1,91 eura su prihodi od kamata po računu u banci koji iznose 6,37% od plana i za 5,52% su veći od iznosa u 2025. godini. U skupini 65 prihodi od dopunskog osiguranja od HZZO-a i od drugih osiguravajućih kuća, od uplaćenih participacija pacijenata, od refundacije štete i od Medicinskog fakulteta u Splitu ostvareni su u iznosu od 180.823,97 eura što je 46,14% od planiranih sredstava u 2026. godini i za 23,92% više od tih prihoda u 2025. godini. 
U skupini 66 iskazani su prihodi od usluga izvan standarda i privatnog rada koji su ostvareni u iznosu od 68.296,21 eura što je 80,82% od plana i za 244,43% više od ostvarenja u prošloj godini. U skupini 67 iskazan je prihod od nadležnog proračuna Splitsko-dalmatinske županije i prihod od HZZO-a ostvaren u iznosu od 887.052,44 eura što je 36,81% od planiranog iznosa i i na razini ostvarenja iz prethodne godine. Temeljem ugovora sa HZZO-om ostvaren je prihod  od 838.455,03 eura, te iz nadležnog proračuna iznos od 48.597,41 eura. Prihodi iz nadležnog proračuna se odnose na sredstva za financiranje rashoda za plaće i materijalnih rashoda te za rashode koji se financiraju iz decentraliziranih sredstava. 


RASHODI

Rashodi poslovanja u razdoblju od 1. 1. do 30. 6. 2026. godini su ostvareni u iznosu od 1.165.999,50 eura što je 40,20% od plana i za 1,23% manje od iznosa ostvarenog u prvoj polovini 2025. godine. Rashodi za zaposlene (skupina 31) ostvareni su u iznosu od 992.657,97 eura što je 48,03% od planiranog iznosa odnosno na jednakoj razini kao i godinu dana ranije. Materijalni rashodi (skupina 32) su ostvareni u iznosu od 172.139,31 eura što je 20,78% od tekućeg plana, te za 7,74% manje od ostvarenja u 2025. godini. Rashodi lijekova i potrošnog medicinskog (stomatološkog) materijala su realizirani u iznosu od 70.301,62 eura što je 28,12% od plana za 2026. godinu ali na razini utroška iz prethoden godine. Financijski rashodi (skupina 34) su ostvareni u iznosu od 1.202,22 eura što je 48,09% od planiranih sredstava i za 75,48% više od iznosa koji je ostvaren godinu ranije.
Rashodi za nabavu nefinancijske imovine (skupina 42) su realizirani u iznosu od 21.777,03 eura što je 8,38% od plana i za 77,50% manje od iznosa tih rashoda u prvoj polovini 2025. godine.
Nabavljena su četiri klima uređaja i medicinske opreme u vrijednosti od 17.956,03 eura. 


RAČUN PRIHODA I RASHODA PREMA IZVORIMA FINANCIRANJA

Ukupni prihodi u razdoblju od 1. 1.do 30. 6. 2026. godini prema izvorima financiranja su ostvareni u iznosu od 1.138.370,29 eura,  38,88% od planiranih prihoda i za 82.293,36 eura više od ostvarenja u 2025. godini. Ukupni rashodi su ostvareni u iznosu 1.187.776,53 eura što je 37,58% od planiranog iznosa za tekuću godinu i za 89.511,12 eura manje od iznosa ostvarenog u istom razdoblju prethodne godine.
Opći prihodi i primici predstavljaju sredstva doznačena iz proračuna Splitsko-dalmatinske županije namjenjenja za financiranje redovne djelatnosti, a koja su u prvoj polovini 2026. godine ostvarena u iznosu od 30.056,09 eura što je 11,88% od plana i za 49.773,18 eura su manja u odnosu na prošlu godinu. Rashodi su realizirani u istom iznosu kao i prihodi.a razlog manjim prihodima i rashodima unutar ovog izvora je u činjenici da nije bilo financiranja specijalizacija za 2026. godinu.
Izvor vlastitih sredstava obuhvaća prihod od kamata i od usluga naplaćenih od usluga izvan standarda i privatnog rada koji je u promatranom razdoblju 2026. godine ostvaren u iznosu od 68.298,12 eura što je 85,34% od plana, te za 48.467,33 eura više od iznosa koji se ostvaren u 2025. godini. Rashodi iz ovog izvora su financirani u iznosu od 6.310,50 eura što je 4,66% od planiranih sredstava koja su uključila i dio sredstva od prenesenog viška iz prethodne godine.  Kod prihoda za posebne namjene iznos decentraliziranih sredstva u visini od 18.541,32 eura što je 14,64% od plana za 2026. godinu u cjelosti je utrošeno za planirane rashode, a oni su za 69.276,94 eura manji od iznosa decentraliziranih sredstava koja su utrošena godinu ranije. U ovom izvoru su i sredstva koja je Poliklinika uprihodila od HZZO-a od osnovnog i dopunskog osiguranja, od dopunskog osiguranja drugih osiguravajućih kuća, prihoda od participacija pacijenata i od Ugovora sa Medicinskim fakultetom. Ta sredstva su ostvarena u iznosu od 1.017.786,57 eura tj. 42,06% od plana i koja su za 152.850,56 eura veća u odnosu na ostvarenje iz 2025. godine. Rashodi koji se financiraju iz ovih sredstava uključujući i dio viška sredstava iz 2025. godine su realizirana u visini od 1.132.868,62 eura što je 43,61% od plana, te su za 43.870,92 eura veća u odnosu na 2025. godinu. 
U izvoru - pomoći proračunskim korisnicima nalazi se prihod iz državnog proračuna za osiguranje stranaca u iznosu od 2.195,76 eura što je 5,28% od plana i za 1.478,29 eura više od prethodne godine. 
Prihodi od refunadacije štete od Croatia osiguranja su ostvarena u iznosu od 1.492,43 eura što je 74,62% od plana odnosno manja su za 1.452,70 od iznosa ostvarenog godinu ranije. 



RASHODI PREMA FUNKCIJSKOJ KLASIFIKACIJI 

Rashodi prema funkcijskoj klasifikaciji realizirani su u iznosu od 1.187.776,53 eura što je 37,58% od plana i za 89.511,12 eura  odnosno za 7,00% su manja od iznosa ostvarenog u istom razdoblju 2025. godine.


OBRAZLOŽENJE PRENESENOG VIŠKA 

[bookmark: _GoBack]Stomatološka poliklinika Split je 2025. godinu završila sa viškom prihoda u iznosu od 232.590,56 eura, koji je proizašao iz viška prihoda od vlastitih sredstava u visini od 55.338,96 eura i viška prihoda od sredstava HZZO-a , od osiguravajućih kuća za dopunsko osiguranje i participacije u ukupnom iznosu od 177.251,60 eura. Višak prihoda se raspodijelio na troškove za zaposlene, usluge tekućeg i investicijskog održavanja medicinske opreme, te za nabavu medicinske i druge opreme i namještaja. Za razdoblje od 1. siječnja 2026. do 30. lipnja 2026. godine ostavaren je manjak prihoda od 49.406,24 eura koji sa prenesenim viškom prihoda iz 2025. godine daje višak od 183.184,32 eura raspoloživ u sljedećem razdoblju.


RAČUN FINANCIRANJA

U računu financiranja nema podataka budući da Stomatološka poliklinika Split nije planirala niti imala ostvarene primitke od financijske imovine i zaduživanja, niti je planirala i imala izdatke za financijsku imovinu i otplatu zajmova.

STANJE NOVČANIH SREDSTAVA

Stanje novčanih sredstava na računu Stomatološke poliklinike Split  na dan  1. siječnja 2026. godine je  iznosilo 385.147,35 eura, a na 30. lipnja 2026. godine je bilo 392.624,68 eura.




















OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026. GODINU



	Sažetak djelokruga rada:
	
Stomatološka poliklinika Split pruža usluge specijalističko-konzilijarne stomatološke zdravstvene zaštite osiguranicima SDŽ i šire koje su ugovorene sa HZZO-om, i to iz djelatnosti oralne kirurgije, parodontologije, oralne medicine, stomatološke  protetike, ortodoncije, dječje stomatologije, endodoncije s restaurativnom stomatologijom, stomatološke RTG dijagnostike i dentalnog laboratorija.




	[bookmark: _Hlk118095618]PROGRAM:
	3020
	ZDRAVSTVO

	Opis:
	Unutar ovog programa osiguravaju se sredstva za financiranje rashoda za zaposlene, materijalnih i financijskih rashoda i rashoda za nabavu nefinancijske imovine radi osiguravanja normalnog poslovanja ustanove koja temeljem Ugovora sa HZZO-om pruža djelatnost dentalne medicine na sekundarnoj razini zdravstvene zaštite.


	Cilj:
	Pružanje  ugovorene specijalističko-konzilijarne zdravstvene zaštite pacijentima u dentalnoj djelatnosti na području SDŽ i šire.

	1. Rebalans 2026.
	Realizirano 
siječanj – lipanj 2026.
	Indeks

	3.160.345,75 €
	 1.187.776,53 €
	37,58




	Pokazatelj učinka
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.
	Ostvarena vrijednost 2026.

	Povećanje postotka pruženih specijalističkih stomatoloških usluga pacijentima
	Povećanjem broja pruženih usluga smanjuju se liste čekanja  
	


%
	


75
	

Stomatološka poliklinika Split
	


75
	


40





	Aktivnost/ Projekt:
	A302001
	Rashodi djelatnosti


	Zakonska i druga pravna osnova:
	Zakon o zdravstvenoj zaštiti , Zakon o obveznom zdravstvenom osiguranju, Zakon o proračunu, Pravilnik o proračunskom računovodstvu i računskom planu, Kolektivni ugovor za djelatnost zdravstva i zdravstvenog osiguranja.

	Opis aktivnosti / projekta 
	U sklopu ove Aktivnosti obuhvaćeni su rashodi za zaposlene, te materijalni i financijski rashodi poslovanja po izvorima financiranja. Ova se aktivnost financira kontinuirano i obuhvaća 87,73% od ukupnog plana. Najveći dio sredstava u Aktivnosti  se osigurava temeljem Ugovora sa HZZO-om (94,57%). Svrha aktivnosti je osiguravanje normalnog poslovanja ustanove.

	Obrazloženje izvršenja s ciljevima koji su ostvareni provedbom 
	Od planiranih 2.652.065,79 eura do 30. lipnja 2026. godine realizirano je 43,56% osnosno 1.155.366,11 eura. Prihodi od HZZO-a nisu ostvareni na planiranoj razini zbog velikog broja neizvršenih sati rada. U pojedinim specijalističkim djelatnostima visina ostvarenog prihoda je bila daleko ispod plana zbog bolovanja, korištenja rodiljnog, i roditeljskog dopusta.  
Rashodi koji se financiraju iz sredstava proračuna SDŽ su ostvareni u visini od 30.056,09 eura što je 19,66% od planiranih 152.874,19 eura i utrošeno je 29.881,09 eura (25,43% od plana) za rashode za zaposlene i 175,00 eura (0,49% od plana) za naknadu prijevoza. Od planiranih 62.500,00 eura vlastitih sredstava iznos od 1.706,64 eura ili 2,73% je utrošeno za materijalne rashode. Prihod od osnovnog i dopunskog osiguranja i participacije u visini od 1.123.603,38 eura tj. 47,58 % od planiranih 2.361.440,00 eura je utrošen za rashode za zaposlene-962.776,88 eura (55,43% od plana), za materijalne rashode-159.624,28 eura (25,66% od plana) i za financijske rashode-1.202,22 eura (48,09% od plana). 


		1. Rebalans 2026.
	Realizirano 
siječanj – lipanj 2026.
	Indeks
	Indeks

	 2.652.065,79 €
	1.155.366,11 €
	          43,56
	








	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.
	Ostvarena vrijednost 2026.

	
Ugovor sa HZZO-om/visina naplaćenih sredstava
	
Visina naplaćenih usluga prema limitu po Ugovoru sa HZZO-om o pružanju specijalističko-konzilijarne zdravstvene zaštite
	

€
	

2.030.000,00
	

HZZO, Stomatološka poliklinika Split
	

2.030.000,00
	

838.455,03

	
Visina prihoda od pruženih usluga-vlastiti prihod
	
Visina prihoda od privatnog rada i usluga izvan standarda
	
€
	
80.000,00
	
Stomatološka poliklinika Split
	
80.000,00
	
68.296,21





	Aktivnost/ Projekt:
	A302002
	Izgradnja i uređenje objekata te nabava i održavanje opreme


	Zakonska i druga pravna osnova:
	Zakon o zdravstvenoj zaštiti, Zakon o zdravstvenom osiguranju, Odluka o minimalnim financijskim sredstvima za decentralizirane funkcije za zdravstvene ustanove

	Opis aktivnosti / projekta 
	U ovoj Aktivnosti obuhvaćeni su rashodi koji se odnose na tekuće i investicijsko održavanje, nabavku nove uredske opreme i namještaja, računala i računalne opreme, medicinske opreme, opreme za održavanje i zaštitu, uređaja i strojeva za ostale namjene, opreme za grijanje i hlađenje. Aktivnost se provodi kontinuirano, a svrha je redovito održavanje opreme i nabavka nove opreme sa ciljem unapređenja i bolje kvalitete  specijalističkih usluga pacijentima.

	Obrazloženje izvršenja s ciljevima koji su ostvareni provedbom 
	Unutar ove Aktivnosti utrošeno je 32.410,42 eura što je 8,84% od planiranih 366.481,96 eura. Od vlastitih prihoda iznos od 861,86 eura (4,92 % od planiranih 17.530,00 eura) je utrošen za materijalne rashode, a od prenesenih sredstava iz prethodne godine 3.742,00 eura je utrošeno za nabavu četiri klima uređaja. Prihod od osnovnog i dopunskog osiguranja, te participacije je utrošen u iznosu od 7.057,68 eura (12,06 % od 58.500,00 eura) za materijalne rashode-423,61 eura i za nabavu nefinancijske imovine -6.634,07 eura. Od prenesenenog viška ovih sredstava iz 2025. godine iznos od 2.207,56 eura (2,63% od plana) je utrošeno za nabavu medicinske i druge opreme. Od doznačenih decentraliziranih sredstava u iznosu od 18.541,32 eura (14,64% od 126.613,00 eura) utrošeno je 9.347,92 eura za materijalne rashode i 9.193,40 eura za nabavu medicinske i druge opreme. Iz tih sredstava je nabavljena sljedeća medicinska opreme: dva endometra Raypex 6-apex lokatora, artikulator, aparat za automatsko mješanje otisnih masa, automatski mješač za alginat, skidač kamenca sa tri špic nastavka i zubotehnički aspirator.

		1. Rebalans 2026.
	Realizirano 
siječanj – lipanj 2026.
	Indeks
	Indeks

	366.480,96  €
	32.410,42 €
	8,84
	








	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.
	Ostvarena vrijednost 2026.

	
Vrijednost nabava nefinancijske imovine prema Popisu prioriteta iz decentraliziranih sredstava
	
Nabava nove medicinske opreme, računala, namještaja i ostale opreme 
iz decentraliziranih sredstava u cilju poboljšavanja kvalitete pruženih stomatoloških usluga pacijentima
	



€
	



88.613,00
	


Stomatološka poliklinika Split
	



88.613,00
	



9.193,40





	Aktivnost/ Projekt:
	A302006
	Specijalističko usavršavanje


	Zakonska i druga pravna osnova:
	Zakon o zdravstvenoj zaštiti , Zakon o obveznom zdravstvenom osiguranju, Mreža javne zdravstvene službe, Pravilnik o mjerilima za prijem specijalizanata.

	Opis aktivnosti / projekta 
	Ova aktivnost se provodi kontinuirano i obuhvaća financiranje specijalizacija iz djelatnosti Stomatološke poliklinike Split radi osiguravanja stručnog kadra za normalno poslovanje.

	Obrazloženje izvršenja s ciljevima koji su ostvareni provedbom 
	Financijska sredstva u ovoj Aktivnosti nisu trošena budući da nije bilo planiranih specijalizacija u prvoj polovici 2026. godine.

		1. Rebalans 2026.
	Realizirano 
siječanj – lipanj 2026.
	Indeks
	Indeks

	93.565,00  €
	0,00 €
	0,00
	






	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.
	Ostvarena vrijednost 2026.

	

Povećanje broja specijalizacija 
	
Specijalizacijama doktora dentalne medicine osigurava se kontinuitet i kvaliteta pružene usluge pacijentima
	

broj specijalizanata
	

3
	

Stomatološka poliklinika Split
	

2
	

0





	Aktivnost/ Projekt:
	T302002
	ULJP-Stjecanje prvog radnog iskustva


	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju, Mreža javne zdravstvene službe, Pravilnik o mjerilima za prijem specijalizanata.

	Opis aktivnosti / projekta 
	Ova Aktivnost se planira provoditi i u 2026. godinia, a obuhvaća financiranje pripravnika dentalnih asistenata i dentalnih tehničara u skladu sa planom pripravništva u dentalnoj djelatnosti sa ciljem osiguravanja dovoljnog broja stručnog kadra.

	Obrazloženje izvršenja s ciljevima koji su ostvareni provedbom 
	U prvih šest mjeseci 2026. godine nismo zapošljavali pripravnike dentalne tehničare i dentalne asistenta pa za sada nema rashoda u ovom tekućem projektu.  

		1. Rebalans 2026.
	Realizirano 
siječanj – lipanj 2026.
	Indeks
	Indeks

	37.498,00  €
	0,00 €
	0,00
	






	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.
	Ostvarena vrijednost 2026.

	
Broj pripravnika koji imaju obvezu obavljanja pripravničkog staža priije stupanaj na snagu novog Zakna (NN 102/25)
	
Zapošljavanjem pripravnika dentalnih asistenata i dentalnih tehničara koristeći mjeru ULJP osigurava se stručni kadar u dentalnoj djelatnosti
	

broj pripravnika 
	

4
	

Stomatološka poliklinika Split
	

4
	

0





	Aktivnost/ Projekt:
	T302010
	Digitalizacija poslovnih procesa


	Zakonska i druga pravna osnova:
	Zakon o zdravstvenoj zaštiti , Zakon o obveznom zdravstvenom osiguranju.

	Opis aktivnosti / projekta 
	Digitalizacija poslovnih procesa nije realizirana u 2025. godini već je u planu da se započeti u  2026. godini i nastaviti u  2027. i 2028. godini.

	Obrazloženje izvršenja s ciljevima koji su ostvareni provedbom 
	U ovom tekućem projektu za prvih šest mjeseci 2026. godine nije bilo rashoda.

		1. Rebalans 2026.
	Realizirano 
siječanj – lipanj 2026.
	Indeks
	Indeks

	6.635,00  €
	0,00 €
	0,00
	







	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.
	Ostvarena vrijednost 2026.

	
Uvođenje novih programska rješenja u poslovanju 
	Uvođenjem novih programskih rješenja u postojeće procese osigurava se  učinkovitije i transparentnije poslovanje ustanove enja u postojeće procese 
	


%
	


30
	

Stomatološka poliklinika Split
	


50
	


0




	Aktivnost/ Projekt:
	T302003
	COVID-19


	Zakonska i druga pravna osnova:
	Zakon o zdravstvenoj zaštiti , Zakon o obveznom zdravstvenom osiguranju, Zakon o zaštiti pučanstva od zaraznih bolesti

	Opis aktivnosti / projekta 
	Ova Aktivnosti se nastavlja provoditi i u razdoblju od 2026. godine do 2028. godine te obuhvaća financiranje rashoda uslijed provođenja jačih epidemiološkim mjera radi zaštite pacijenata i zaposlenih od bolesti COVID-19.

	Obrazloženje izvršenja s ciljevima koji su ostvareni provedbom 
	Obzirom da u pvoj polovici 2026. godine nije bilo potrebe za pojačanim epidemiološkim mjerama, nismo imali rashode u ovom tekućem projektu.

		1. Rebalans 2026.
	Realizirano 
siječanj – lipanj 2026.
	Indeks
	Indeks

	4.100,00  €
	0,00 €
	0,00

Smanjeni broj sati bolovanja zaposlenih uzrokovanih COVID-om
	 
Nabavom zaštitne opreme i sredstava radi provođenja jačih epidemioloških mjera smanjiti će se sati bolovanja zaposlenika bolesnih od COVID-a

